Malaysiera

Malaysiera (malaysieraz: Bahasa Melayu; jawi alfabetoan: ) hego-ekialdeko Asiako hizkuntza da, austronesiar familiaren malaysiar-polinesiar adarrekoa. Malaysiako penintsula, Sumatra, Borneo, Filipinak, Thailandiako hegoaldea eta uharte txiki anitzetako lehen hizkuntza da (15 milioi inguru) eta bigarren hizkuntza Ekialdeko Malaysian eta Indonesian; leku horietan denetan indiar, txinatar eta europar merkatarien harremanetarako hizkuntza da. Malaysieraren hiru idazkera erabiltzen dira: bi latindar, Indonesian bata eta Malaysian bestea, eta jawi deituriko arabiar alfabetoa (Malakan eta Sumatran).

Malaysiera Malaysia eta Bruneiko hizkuntza ofiziala da eta Singapurko lau hizkuntza ofizialetako bat. Ekialdeko Timorren ere erabiltzen da. Indonesia, Malaysia eta Bruneiren arteko akordio baten arabera, Bahasa Riau estandar ofiziala da, Riau uhartedian hitz egiten den dialektoa hain zuzen ere. Malaisiera eta indonesiera (Bahasa Indonesia) hizkuntzen arteko ezberdintasunak ez dira oso handiak, euskalkien artean daudenen antzekoak baino ez.

Erreferentziak

Kanpo estekak 

Malayo-polinesiar hizkuntzak
Malaysiako hizkuntzak
Indonesiako hizkuntzak
Ekialdeko Timorko hizkuntzak
Thailandiako hizkuntzak